രാജ്യത്ത് 11,903 പേര്ക്കു കൂടി കോവിഡ് ന്യൂഡല്ഹി: രാജ്യത്ത് 24 മണിക്കൂറിനിടെ 11,903 പേര്ക്കു കൂടി കോവിഡ് 19 സ്ഥിരീകരിച്ചുവെന്ന് കേന്ദ്ര ആരോഗ്യമന്ത്രാലയം അറിയിച്ചു. തൊട്ടുമുന്പത്തെ ദിവസത്തേക്കാള് 14 ശതമാനം പേര്ക്ക് രോഗബാധയുണ്ടായിട്ടുണ്ട്. തുടര്ച്ചയായ 26ാം ദിവസമാണ് രാജ്യത്ത് ഇരുപതിനായിരത്തില് താഴെ കോവിഡ് കേസുകള് റിപ്പോര്ട്ട് ചെയ്യുന്നത്.ഒറ്റ ദിവസത്തിനിടെ 311 മരണങ്ങള് കൂടി കോവിഡ് കണക്കില് രാജ്യം ഉള്പ്പെടുത്തി. 14,159 പേര്ക്ക് രോഗമുക്തിയുണ്ടായിട്ടുണ്ട്. നിലവില് 1.51 ലക്ഷം പേരാണ് രാജ്യത്ത് കോവിഡ് ബാധിച്ച് ചികിത്സയിലുള്ളത്.സംസ്ഥാനങ്ങളുടെ കോവിഡ് കണക്കില് കേരളം തന്നെയാണ് മുന്നില്. ചൊവ്വാഴ്ച 6,444 പേര്ക്കാണ് സംസ്ഥാനത്ത് രോഗം പിടിപെട്ടത്. 1,078 പേര്ക്ക് കോവിഡ് സ്ഥിരീകരിച്ച മഹാരാഷ്ട്രയാണ് രണ്ടാമത്. മറ്റൊരു സംസ്ഥാനത്തും ആയിരത്തിന് മുകളില് രോഗികളില്ല.